
Történeti földrajzi kérdések a Mura mentén

Kulcsszavak: Mura; folyószabályozás; ármentesítési társulás
Hazánkban a 19. század legfontosabb folyószabályozó szervei az ármentesítési társulatok voltak. Nyereségüket az újonnan létrejövő szántóterületek adták. Számos folyónál sikeres konstrukciónak bizonyultak, azonban a Muránál nem jöttek létre. A szakirodalmak, és a korszak forrásai szerint azért, mert nem tudtak volna új szántóterületeket létrehozni az esetleges szabályzások után. A kutatás során nyílt forráskódú geoinformatikai szoftver segítségével vizsgáltam meg a térséget, amely a döntéshozatal idején még nem állt rendelkezésre, majd az állítások alátámaszthatóságát. A térség különleges történeti földrajzi viszonyokkal rendelkezik, hiszen a folyó maga is állam- és vármegyehatárként is funkcionált. A határfolyó jellegből számos egyéb, a társulásokat nehezítő ok adódik, ezek vizsgálatára is sor került. A geoinformatikai elemzés által kiderül, hogy a szántóterületek méretének változásai nem támasztják alá azon határozatokat és szakirodalmakat, amelyek szerint a társulások nem tudtak volna nyereségesen működni.



